Nos, officialis curie Bisuntine, notum facimus... quod... Johannes, filius quondam dicti Sicuene, civis Bisuntini, sciens et spontaneus, vendidit, cedit et concedit ac etiam confessus est in jure et judicio coram nobis, ad hoc specialiter veniens, se pro se et heredibus suis vendidisse penitus et im perpetuum cessisse et concessisse, tradidisse vel quasi nobili viro domino Johanni de Cabilone, domino de Allato, et suis heredibus seu successoribus, pro pretio trecentarum et quinquaginta librarum usualis et cursibilis monete, sibi solutarum in pecunia numerata a dicto domino Johanne, emptore, quandam domum cum fundo, pertinenciis et appendiciis ante et retro, inferius et superius, sitam Bisuntii, inter domum fratrum Sancti Spiritus Bisuntii, ex una parte, et domum que pertinet ad majoriam Bisuntii, ex altera; quam quidem domum sic venditam cum fundo, appendiciis et pertinenciis ipsius dictus Johannes, venditor, pro se et suis, dicto domino Johanni, emptori, et suis promisit, fide data in manu nostra, garantire... Ceterum in nostra presentia propter hoc personaliter constituta Stephaneta, filia Johannis de Belna, civis Bisuntini, uxor dicti Johannis, venditoris, predicte venditioni dicte domus consentiit... In cujus rei testimonium, ad requisitionem dicti Johannis, venditoris, et dicte Stephanete, hiis presentibus litteris sigillum curie nostre duximus apponendum, in testimonium veriatis. Datum XIIº kalendas junii, anno Domini Mº CCCº octavo.